recursal/SuperWikiNEXT-32B huggingface dataset:
**খাজা জাকিউদ্দিন** (১৯১৮-২০০৩) ছিলেন একজন বাঙালির অভিজাত এবং পাকিস্তানি রাষ্ট্রনায়ক। তিনি ঢাকার নবাব পরিবারের সদস্য ছিলেন।

জীবনের প্রথমার্ধ
----------------

জাকিউদ্দিন জন্মগ্রহণ করেন ১৯১৮ সালের ৯ জানুয়ারি। তার পিতা খাজা শাহাবুদ্দিন ছিলেন পাকিস্তান সরকারের একজন মন্ত্রী এবং তার মা ফারহাত বানু ছিলেন বঙ্গীয় আইন পরিষদের সদস্য। তিনি ঢাকা বিশ্ববিদ্যালয় থেকে স্নাতক এবং তারপরে ইউনিভার্সিটি কলেজ লন্ডন চলে যায়। দ্বিতীয় বিশ্বযুদ্ধের সময় তিনি লন্ডন ব্লিটজ থেকে বেঁচে গিয়েছিলেন।

ব্যক্তিগত জীবনী
---------------

জাকিউদ্দিন তিনি বেগম বিনুকে বিয়ে করেন, তিনি ছিলেন খান বাহাদুর হাফিজুর রহমান চৌধুরী ও আবিদা খাতুনের কন্যা। জাকিউদ্দিন ও বিনুর দুই মেয়ে ইয়াসমিন মুর্শেদও আলমাস জাকিউদ্দিন এবং এক ছেলে জাহেদ জাকিউদ্দিন।   তার মেয়ে ইয়াসমিন মুর্শেদ পাকিস্তানে বাংলাদেশের রাষ্ট্রদূত হিসেবে দায়িত্ব পালন করেছেন।  জাকিউদ্দিনের ভাই ছিলেন বাংলাদেশ সেনাবাহিনীর লেফটেন্যান্ট জেনারেল খাজা ওয়াসিউদ্দিন।

মৃত্যু
------

জাকিউদ্দীন ২০০৩ সালের ১৬ জানুয়ারি পাকিস্তানের করাচিতে মারা যান।

কর্মজীবন
--------

জাকিউদ্দীন ১৯৪৩ সালে লন্ডন থেকে ফিরে মুম্বই গ্রিন্ডলেজ ব্যাংকে যোগ দেন। তিনি ছিলেন প্রথম ভারতীয় মুসলমানদের মধ্যে একজন। যিনি ভারতের একটি ব্রিটিশ ব্যাঙ্কে নিযুক্ত ছিলেন। তিনি কলকাতা, করাচি এবং পেশোয়ারে গ্রিন্ডলেস ব্যাঙ্কের শাখায় কাজ করেছেন। তিনি ১৯৫০ সালে এর দশকে স্টেট ব্যাংক অব পাকিস্তান যোগদান করেন।  তিনি ১৯৭৬ সালে অবসর গ্রহণ করেন।

তথ্যসূত্র
---------

1. 1 2 3 4  "Khwaja Zakiuddin"। *nawabbari.com*। ৩০ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৫ জুন ২০১৮।
2. 1 2  "Khwaja Zakiuddin passes away"। *The Daily Star* (ইংরেজি ভাষায়)। ১৮ জানুয়ারি ২০০৩। সংগ্রহের তারিখ ৫ জুন ২০১৮।
3. ↑  "New Bangladeshi HC not new to Islamabad"। *The News* (ইংরেজি ভাষায়)। সংগ্রহের তারিখ ৫ জুন ২০১৮।
4. ↑  মোঃ আলমগীর (২০১২)। "ওয়াসিউদ্দিন, লে. জেনারেল খাজা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
5. ↑  "Kh Zakiuddin passes away"। *Dawn*। ১৭ জানুয়ারি ২০০৩। সংগ্রহের তারিখ ৫ জুন ২০১৮।
**৮** (**আট**) হল ৭ এর পরবর্তী এবং ৯ এর পূর্ববর্তী স্বাভাবিক সংখ্যা।

আরবি অঙ্কের বিবর্তন
-------------------

ভারতীয় থেকে ইউরোপীয়দের সংখ্যা ৮ এর বিবর্তন
আধুনিক সংখ্যা ৮, শূন্য ব্যতীত অন্যান্য সমস্ত আধুনিক আরবি সংখ্যার মতো, ব্রাহ্মী সংখ্যার সাথে উদ্ভূত হয়।১ম শতাব্দীর মধ্যে *আট* সংখ্যাটি নির্দেশ করার জন্য ব্রাহ্মী অঙ্কটি একটি বক্ররেখা হিসাবে এক স্ট্রোকে লেখা হয়েছিল └┐।

১০ শতকের মধ্যে আন্দালুসে ব্যবহৃত অঙ্কগুলি ছিল আরবি-ভাষী বিশ্বে ব্যবহৃত গ্লিফের একটি স্বতন্ত্র পশ্চিমা রূপ, যা *ঘুবার* সংখ্যা নামে পরিচিত ("*ঘুবার* "শব্দের অর্থ বালির টেবিল)। এই অঙ্কগুলিতে, "আট" সংখ্যাটির জন্য ভারতীয় পাণ্ডুলিপিতে ব্যবহৃত *৫* -সদৃশ গ্লিফের লাইনটি ঘূবারে একটি বন্ধ লুপ হিসাবে তৈরি হয়েছিল। এটির আকৃতি *8*-এর মতো ছিল। এটি ১০ শতকে ইউরোপে অষ্টম সংখ্যা হিসেবে ব্যবহারে গৃহীত হয়েছিল। 

বেশিরভাগ আধুনিক টাইপফেসে, টেক্সট ফিগার সহ টাইপফেসে ৮ সংখ্যার জন্য সাধারণত একটি অ্যাসেন্ডার থাকে, যেমন, উদাহরণস্বরূপ,।

তথ্যসূত্র
---------

1. ↑  Georges Ifrah, *The Universal History of Numbers: From Prehistory to the Invention of the Computer* transl. David Bellos et al. London: The Harvill Press (1998): 395, Fig. 24.68.
**মোগরাপাড়া** বর্তমান বাংলাদেশের সোনারগাঁওয়ের একটি মধ্যযুগীয় বসতি। এটি সোনারগাঁওয়ের প্রাচীনতম মুসলিম বসতি বলে মনে করা হয়।

ইতিহাস
------

সোনারগাঁয়ের শেষ হিন্দু রাজার আমলে মোগরাপাড়া রথখোলা নামে পরিচিত ছিল, যার অর্থ স্থানীয় ভাষায় রথের উঠান। মোগরাপাড়ায় ঐতিহাসিক কিছু মসজিদ ও সমাধির অবশিষ্টাংশ রয়েছে যা দেখায় যে এটি একটি সমৃদ্ধশালী মুসলিম বসতি ছিল। এখানে গিয়াসউদ্দিন আজম শাহের সমাধি রয়েছে। এছাড়া এখানে গোয়ালদি মসজিদ, ইউসুফগঞ্জ মসজিদ এবং দরগাবাড়ি কমপ্লেক্স দর্শনীয়। ১৩ শতকে এটি একটি বিখ্যাত ইসলামী শিক্ষা কেন্দ্র ছিল যখন মাওলানা শরফুদ্দিন আবু তাওয়ামা এখানে একটি ইসলামি আলোচনাকেন্দ্র পরিচালনা করেছিলেন। স্থানটিতে একটি কোষাগার এবং সঙ্গীত হলের ধ্বংসাবশেষ রয়েছে যা নির্দেশ করে যে এটি মুসলিম শাসকদের একটি প্রশাসনিক সদর দফতর হয়ে থাকতে পারে।

বর্তমান
-------

মোগরাপাড়া আজ ঢাকা-চট্টগ্রাম মহাসড়কের ধারে একটি ব্যস্ত গ্রাম এবং সোনারগাঁ উপজেলার মোগরাপাড়া ইউনিয়নে অবস্থিত। এটি একটি ঘনবসতিপূর্ণ এলাকা।

তথ্যসূত্র
---------

1. ↑  Hossain, Syed Zakir (২০০২)। *Our glorious past Sonargaon*। Syed Zakir Hossain। পৃষ্ঠা 12। আইএসবিএন 978-984-32-0321-2।
2. ↑  *Population Census of Bangladesh, 1974: Dacca* (ইংরেজি ভাষায়)। Bangladesh Bureau of Statistics, Statistics Division, Ministry of Planning, Government of the People's Republic of Bangladesh। ১৯৭৯। পৃষ্ঠা i-9।
3. ↑  Khan, Muazzam Hussain। "Mograpara"। *en.banglapedia.org*। Banglapedia। সংগ্রহের তারিখ ১৩ মে ২০২০।
4. ↑  Leung, Mikey; Meggitt, Belinda (২০১২)। *Bangladesh* (ইংরেজি ভাষায়)। Bradt Travel Guides। পৃষ্ঠা 170। আইএসবিএন 978-1-84162-409-9।
5. ↑  *Sonargaon-Panam: A Survey of Historical Monuments and Sites in Bangladesh, SHMSB 003* (ইংরেজি ভাষায়)। Asiatic Society of Bangladesh। ১৯৯৭। আইএসবিএন 978-984-512-344-0।
**কাউলং প্রাচীরবেষ্টিত শহর** হংকং-এর কাউলং শহরের ভেতরে অবস্থিত একটি অত্যন্ত ঘনবসতিপূর্ণ, প্রশাসনহীন নৈরাজ্যমূলক লোকালয় ছিল। আদিতে এটি একটি চীনা সামরিক দুর্গ ছিল। ১৮৯৮ সালে গণচীন যুক্তরাজ্যকে হংকং এলাকাটি ইজারা দিলে এটি একটি ছিটমহলে পরিণত হয়। ২য় বিশ্বযুদ্ধে জাপানের হংকং দখলের সময় এর জনসংখ্যা নাটকীয়ভাবে বৃদ্ধি পায়। ১৯৯০ সাল নাগাদ এখানে মাত্র ২.৬ হেক্টর এলাকাতে প্রায় ৫০ হাজার লোক বাস করত। ১৯৫০-এর দশক থেকে ১৯৭০-এর দশক পর্যন্ত এটিকে স্থানীয় "ত্রয়ী" ধরনের সংঘবদ্ধ অপরাধীদের গোষ্ঠীগুলি নিয়ন্ত্রণ করত। এখানে সেসময় পতিতাবৃত্তি, জুয়া ও মাদকাসক্তির হার অত্যন্ত উঁচু ছিল।

১৯৮৭ সালে ব্রিটিশ হংকং সরকার প্রাচীরবেষ্টিত শহরটিকে ধ্বংস করার পরিকল্পনা ঘোষণা করেন। কষ্টসাধ্য অধিবাসী উচ্ছেদ প্রক্রিয়া শেষে ১৯৯৩ সালের মার্চ মাসে ধ্বংসসাধন প্রক্রিয়া শুরু হয় এবং ১৯৯৪ সালে এপ্রিল মাসে শেষ হয়। একই জায়গায় একটি উদ্যান নির্মাণ করা হয় এবং ১৯৯৫ সালে কাউলং প্রাচীরবেষ্টিত শহর উদ্যান নামে এটিকে উদ্বোধন করা হয়। কিছু কিছু ভবনের ধ্বংসাবশেষ এখনও সংরক্ষণ করে রাখা আছে।

তথ্যসূত্র
---------

1. ↑
2. ↑  Nosowitz, Dan (১৮ এপ্রিল ২০১৩)। "Life Inside The Most Densely Populated Place On Earth [Infographic]"। *Popular Science*। Popular Science। সংগ্রহের তারিখ ১৩ এপ্রিল ২০১৮। 1990 50,000 inhabitants
**কলাম্বিয়া পর্বত** কানাডিয় রকি পর্বতমালার উইন্সটন চার্চিল রেঞ্জে অবস্থিত। এটির চূড়া কানাডার আলবার্টা প্রদেশের সর্বোচ্চ বিন্দু এবং কানাডিয় রকি পর্বতমালায় উচ্চতা ও ভূসংস্থানিক বৈশিষ্ট্যের বিচারে রবসন পর্বতের পর দ্বিতীয় সর্বোচ্চ পর্বত। এটি জেসপার জাতীয় উদ্যানের উত্তর প্রান্তে, ব্রিটিশ কলাম্বিয়া ও আলবার্টা প্রদেশের সীমানায় অবস্থিত, তবে এটির সর্বোচ্চ চূড়া আলবার্টার ভিতরে পরেছে। ১৮৯৮ সালে কলাম্বিয়া নদীর নামানুসারে ইংলিশ পর্বতবিদ জন নরম্যান কলি এই পর্বতের নামকরণ করেন। ১৯০২ সালে সুইস পর্বতারোহী ক্রিস্টিয়ান কউফম্যানের দিক নির্দেশনায় বৃটিশ ধর্মযাজক জেমস আউটরাম সর্বপ্রথম এই পর্বতে আরোহণ করেন।

আরোহণ পথ
--------

কলাম্বিয়া পর্বত আরোহণের জন্য সাধারণত 'পূর্বমুখি' হিমবাহ পথ আছে, এই পথে গ্রীষ্মে সোজাসুজি আরোহণ করা যায়, যদিও এইপথে প্রায় ১৯ কিলোমিটার (১২ মাইল) আথাবাস্কা হিমবাহ ও কলাম্বিয়া বরফক্ষেত্র পাড়ি দিতে হয়। অন্যদিকে 'কিংস ট্রেঞ্চ' দিয়ে আরোহণে ৮ কিলোমিটার(৫ মাইল) পথ কমে যায়। পর্বতটির উত্তর শৈলশিরার উপরের পথটি পর্বতারোহণ পথের ধরন অনুযায়ী পঞ্চম গ্রেডের পথ এবং বেশি দর্শনীয় হিসেবে বিবেচিত।

ভূতত্ত্ব ও জলবায়ু
------------------

কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়।

চিত্রশালা
---------

* পূর্বমূখি আরোহণ পথপূর্বমূখি আরোহণ পথ
* তুষারস্তুপের চূড়া হতে কলাম্বিয়া পর্বততুষারস্তুপের চূড়া হতে কলাম্বিয়া পর্বত
* কিংস ট্রেঞ্চ ধরে আরোহণের পথে কলাম্বিয়া পর্বত।কিংস ট্রেঞ্চ ধরে আরোহণের পথে কলাম্বিয়া পর্বত।
* কলাম্বিয়া পর্বত হতে দক্ষিণপশ্চিম দিকের দৃশ্যকলাম্বিয়া পর্বত হতে দক্ষিণপশ্চিম দিকের দৃশ্য
* কলাম্বিয়া ও রাজা এডওয়ার্ড পর্বতকলাম্বিয়া ও রাজা এডওয়ার্ড পর্বত

আরও দেখুন
---------

* আথাবাস্কা পর্বত

তথ্যসূত্র
---------

1. 1 2 3 4  "Peakfinder"। *peakfinder.com*। সংগ্রহের তারিখ ২০২০-১০-২৬।
2. ↑  "কলাম্বিয়া পর্বত"। *Bivouac.com*। সংগ্রহের তারিখ ২০২০-১০-২৬।
3. 1 2  "BC Geographical Names"। *apps.gov.bc.ca*। সংগ্রহের তারিখ ২০২০-১০-২৬।
4. 1 2  "Mount Columbia"। Peakbagger.com। সংগ্রহের তারিখ ২০১৮-০৩-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Gadd, Ben। "Geology of the Canadian Rockies and Columbia Mountains" (পিডিএফ)। *bengadd.com*। সংগ্রহের তারিখ ২০২০-১০-২৬।
6. ↑  Peel, M. C.; Finlayson, B. L.; McMahon, T. A. (২০০৭)। "Updated world map of the Köppen−Geiger climate classification"। *Hydrol. Earth Syst. Sci.*। **11**: 1633–1644। আইএসএসএন 1027-5606।  অজানা প্যারামিটার `|name-list-style=` উপেক্ষা করা হয়েছে (সাহায্য)
প্রবেশদ্বার: ভূগোল পর্বতউইকিপিডিয়ার সহপ্রকল্পে **কলাম্বিয়া পর্বত**:কমন্স হতে **মিডিয়া**উইকিউপাত্ত হতে **উপাত্ত**
**তোশিবা টি১২০০** একটি ল্যাপটপ যা তোশিবা কর্পোরেশন দ্বারা নির্মিত, প্রথম ১৯৮৭ সালে তৈরি। এটি ছিল Toshiba T1100 Plus এর একটি ঊর্ধ্বতন সংস্করণ।

এটি 9.54 MHz, এ একটি ইন্টেল 80C86 প্রসেসর দিয়ে সজ্জিত ছিল, 1 MB RAM যার মধ্যে 384 KB LIM EMS বা RAMdisk, CGA গ্রাফিক্স কার্ড, একটি ৭২০ কেবি ৩.৫" ফ্লপি ড্রাইভ এবং একটি ২০ MB হার্ড ড্রাইভ (কিছু মডেল) হিসাবে ব্যবহার করা যেতে পারে দুটি ফ্লপি ড্রাইভ ছিল এবং কোন হার্ড ড্রাইভ কন্ট্রোলার কার্ড ছিল না। ) MS-DOS 3.30 ল্যাপটপের সাথে অন্তর্ভুক্ত ছিল। এটি একটি অদলবদলযোগ্য ব্যাটারি প্যাক সহ প্রথম ল্যাপটপ ছিল। এর আসল দাম ছিল ৬৪৯৯ USD।

টি১২০০ এর হার্ড ড্রাইভে JVC দ্বারা তৈরি একটি অস্বাভাবিক ২৬-পিন ইন্টারফেস ছিল, যা ST506/412 বা ATA ইন্টারফেসের সাথে বেমানান। ফ্লপি ড্রাইভগুলি অনুরূপ ২৬-পিন সংযোগকারী ব্যবহার করে সংযুক্ত ছিল। কম্পিউটারের অনেকগুলি অনন্য ফাংশন ছিল, যেমন হার্ড র‍্যাম - র‍্যামের একটি ছোট অংশ ব্যাটারি-সমর্থিত এবং অ-উদ্বায়ী হার্ড ড্রাইভ হিসাবে ব্যবহার করা যেতে পারে। আরেকটি ফাংশন সিস্টেম স্থগিত করতে বা হার্ড ড্রাইভকে পাওয়ার নিয়ন্ত্রণ করার অনুমতি দেয় (যা এখনও হার্ড ডিস্কের অন/অফ সুইচের উপর নির্ভরশীল ছিল)।

**তোশিবা টি১২০০xe** এই ল্যাপটপের পরবর্তী মডেল। এটি একটি 12 MHz 80C286 প্রসেসর এবং একটি 20 MB হার্ড ডিস্ক ড্রাইভ ছিল । এটিতে ১ এমবি র‍্যাম ছিল যা ৫ এমবি পর্যন্ত প্রসারিত করা যায়।

আরো দেখুন
---------

* তোশিবা T1100
* তোশিবা T1000
* তোশিবা T3100
* তোশিবা T1000LE

বহিঃসংযোগ
---------

* তোশিবা T1200 এর উপর কম্পিউটার মিউজিয়াম নিবন্ধ  ওয়েব্যাক মেশিনে আর্কাইভকৃত ২৬ সেপ্টেম্বর ২০২২ তারিখে

টেমপ্লেট:Dynabook Inc.টেমপ্লেট:Toshiba
**আছাদ আলী** ছিলেন একজন বাংলাদেশি রাজনীতিবিদ, প্রাদেশিক পরিষদের সদস্য এবং বাংলাদেশের স্বাধীনতা যুদ্ধের অন্যতম সংগঠক।

জীবনী
-----

আছাদ আলী তৎকালীন সিলেট জেলার হবিগঞ্জের বানেশ্বর গ্রামে জন্মগ্রহণ করেন। ব্রিটিশ শাসনামলে প্রথমে কলকাতার প্রেসিডেন্সি কলেজ ও পরবর্তীতে ১৯৪৪ সালে কলকাতা বিশ্ববিদ্যালয় থেকে এমএ ডিগ্রি লাভ করেন। শিক্ষাজীবন শেষে তিনি শিক্ষাকতা পেশায় প্রবশে করেন। নিজ এলাকায় বেশ কিছু শিক্ষাপ্রতিষ্ঠান নির্মাণে ভূমিকা পালন করেন।

তিনি বাংলাদেশ আওয়ামী লীগের হবিগঞ্জ জেলা শাখার সভাপতি ছিলেন। তিনি ১৯৭০ সালের পাকিস্তান প্রাদেশিক পরিষদের নির্বাচনে হবিগঞ্জের আসন থেকে সংসদ সদস্য নির্বাচিত হন।

ব্যক্তিগত ও পারিবারিক জীবন
--------------------------

আছাদ আলী ব্যক্তিগত জীবনে হোসনে আরা বেগমের সাথে বিবাহ বন্ধনে আবদ্ধ হন। এই দম্পতির পাঁচ ছেলে এবং দুই মেয়ে। যার মধ্যে চতুর্থ ছেলে মাহবুব আলী শেখ হাসিনার চতুর্থ মন্ত্রিসভায় বেসামরিক বিমান পরিবহন ও পর্যটন প্রতিমন্ত্রী।

তথ্যসূত্র
---------

1. ↑  "বিমান প্রতিমন্ত্রী হলেন মাহবুব আলী"। *যুগান্তর*। ৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০২০।
2. ↑  "প্রখ্যাত ব্যক্তিত্ব"। *মাধবপুর উপজেলা*। ১ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০২০।
3. 1 2 3  "মোঃ মাহবুব আলী, প্রজাতন্ত্রী বাংলাদেশ সরকারের মাননীয় প্রতিমন্ত্রী"। *বেসামরিক বিমান পরিবহন ও পর্যটন মন্ত্রণালয়*। সংগ্রহের তারিখ ১৯ জানুয়ারি ২০২০।
4. ↑  "মাহবুব আলীর বর্ণাঢ্য রাজনৈতিক জীবন"। *জাগোনিউজ*। সংগ্রহের তারিখ ১৯ জানুয়ারি ২০২০।
**কানুমুরু রঘু রাম কৃষ্ণ রাজু** হলেন একজন ভারতীয় শিল্পপতি ও রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি নারসাপুরাম লোকসভা কেন্দ্র থেকে লোকসভা সদস্য হিসেবে নির্বাচিত হন।

জীবনী
-----

কানুমুরু রঘু রাম কৃষ্ণ রাজু ১৯৬২ সালের ১৪ মে অন্ধ্রপ্রদেশের বিজয়াওয়াডাতে জন্মগ্রহণ করেন। তার বাবার নাম ভেঙ্কটাসূর্যনারায়ণা রাজু কানুমুরু ও মায়ের নাম অন্নপূর্ণা কানুমুরু। তিনি অন্ধ্রপ্রদেশ বিশ্ববিদ্যালয় থেকে ফার্মেসি স্নাতকোত্তর ডিগ্রি লাভ করেছেন। ২০১৯ সালে তিনি লোকসভা সদস্য হিসেবে নির্বাচিত হন।

কানুমুরু লঘু রাম কৃষ্ণ রাজু ১৯৮০ সালের ২৮ এপ্রিল রমা দেবী কানুমুরুর সাথে বিবাহবন্ধনে আবদ্ধ হন। তাদের এক পুত্র ও এক কন্যা আছে।

তথ্যসূত্র
---------

1. ↑  "ভারতে সাধারণ নির্বাচন ২০১৯-এর ফলাফল"। *বিবিসি বাংলা*। সংগ্রহের তারিখ ৩ জুন ২০১৯।
2. ↑  "General elections to the 17th Lok Sabha, 2019 - List of members elected" (PDF)। Election Commission of India। ২৫ মে ২০১৯। সংগ্রহের তারিখ ২ জুন ২০১৯।
3. 1 2 3  "Kanumuru, Shri Raghu Ramakrishna"। *www.loksabhaph.nic.in*। সংগ্রহের তারিখ ১২ অক্টোবর ২০১৯।
উত্তরবঙ্গের মানচিত্র। ভারত ও বাংলাদেশের জেলাগুলি পৃথক রঙে চিহ্নিত।
খ্রিস্টীয় একাদশ শতাব্দীর উত্তরবঙ্গ থেকে পাওয়া নৃত্যভঙ্গীতে গণেশের মূর্তি, এশীয় কলা জাদুঘর, বার্লিন।
**উত্তরবঙ্গ** বলতে বাংলাদেশের উত্তর-পশ্চিম ও পশ্চিমবঙ্গের উত্তর অংশকে বোঝায়। বর্তমান বাংলাদেশের রাজশাহী বিভাগ, রংপুর বিভাগ এবং পশ্চিমবঙ্গের জলপাইগুড়ি বিভাগ ও মালদহ বিভাগ উত্তরবঙ্গের অংশ হিসেবে অন্তর্ভুক্ত। গঙ্গা নদী দক্ষিণবঙ্গ থেকে উত্তরবঙ্গকে পৃথক করেছে। অর্থনৈতিক দিক থেকে উত্তরবঙ্গ দক্ষিণবঙ্গের তুলনায় পশ্চাৎপদ।

ইতিহাস
------

অদ্ভুৎসাগর গ্রন্থে রাজা বরেন্দ্র সেন এর এর উল্লেখ রয়েছে ইন্দ্রের বরে যার জন্ম (পৌরাণিক কাহিনী অনুসারে)এবং তার রাজ্যটি বরেন্দ্র নামে পরিচিত ছিল। উত্তরবঙ্গে প্রাচীন বাংলার কয়েকটি রাজধানী অবস্থিত ছিল। বগুড়ায় মৌর্য আমলের শহর পুন্ড্রনগরের ধ্বংসাবশেষ রয়েছে। বাংলাদেশের চাঁপাইনবাবগঞ্জ জেলা ও ভারতের মালদহ জেলার সীমান্তে গৌড় অবস্থিত, পাল শাসনামলে এই অঞ্চলটি সেন রাজাদের সামন্তরাজ্য হিসেবে পরচিত ছিল।একসময় রংপুর ও কোচবিহার কামরূপের অংশ ছিলো। গৌড়ের পরে এ অঞ্চলের সবচেয়ে পুরাতন শহর নাটোর।

ভূগোল
-----

উত্তরবঙ্গের নদনদী
উত্তরবঙ্গের প্রধান নদনদী হলো তিস্তা, তোর্ষা, জলঢাকা, রায়ডাক, মহানন্দা ইত্যাদি।

### জনসংখ্যা



উত্তরবঙ্গের ধর্ম, বাংলাদেশ (২০১১)

  ইসলাম (৮৯.৬০%)  হিন্দুধর্ম (৯.৫৭%)  অন্যান্য (০.৮৩%)





উত্তরবঙ্গের ধর্ম, ভারত (২০১১)

  হিন্দুধর্ম (৬৫.৩২%)  ইসলাম (৩০.৩৯%)  খ্রিস্টধর্ম (২.২৫%)  বৌদ্ধধর্ম (১.৫২%)  অন্যান্য (০.৫২%)

### বাংলাদেশ

২০১১ সালের আদমশুমারি অনুসারে এই অঞ্চলের জনসংখ্যা ৩,০২,০১,৮৭৩ (৩ কোটি)। সংখ্যাগরিষ্ঠ জনসংখ্যা অনুসরণ করে ইসলাম, অনুসরণ করে হিন্দুধর্ম, বৃহত্তম সংখ্যালঘু।

### পশ্চিমবঙ্গ

২০১১ সালের আদমশুমারি অনুসারে এই অঞ্চলের জনসংখ্যা ১,৭২,১১,০১০ (১.৭ কোটি)। সংখ্যাগরিষ্ঠ জনসংখ্যা হিন্দু ধর্ম অনুসরণ করে, [[ইসলাম] অনুসরণ করে ছোট কিন্তু উল্লেখযোগ্য জনসংখ্যা খ্রিস্টান এবং বৌদ্ধ ধর্ম অনুসরণ করে।

বাংলাদেশ
--------

মূল নিবন্ধ: উত্তরবঙ্গ (বাংলাদেশ)
বাংলাদেশের উত্তরবঙ্গ রংপুর বিভাগ এর রংপুর, দিনাজপুর, কুড়িগ্রাম, গাইবান্ধা, নীলফামারী, লালমনিরহাট, ঠাকুরগাঁও, পঞ্চগড় জেলা নিয়ে এবং রাজশাহী বিভাগের রাজশাহী, বগুড়া, পাবনা, নাটোর, ন‌ওগাঁ, সিরাজগঞ্জ, চাঁপাইনবাবগঞ্জ, জয়পুরহাট জেলা নিয়ে মোট ১৬টি জেলা দ্বারা গঠিত। বাংলাদেশের উত্তরবঙ্গের প্রধান শহর হলো রাজশাহী।

ভারত
----

মূল নিবন্ধ: উত্তরবঙ্গ (পশ্চিমবঙ্গ)
ভারতের উত্তরবঙ্গ মূলত জলপাইগুড়ি বিভাগের দার্জিলিং, কালিম্পং, জলপাইগুড়ি, আলিপুরদুয়ার, কোচবিহার জেলা এবং
মালদহ বিভাগের মালদহ, উত্তর দিনাজপুর, দক্ষিণ দিনাজপুর জেলা নিয়ে মোট ৮টি জেলা দ্বারা গঠিত। ভৌগোলিকভাবে এটি দার্জিলিং পর্বত ও ডুয়ার্স সমভূমি দ্বারা গঠিত। মনোরম প্রাকৃতিক পরিবেশের জন্যে এই অঞ্চলে পর্যটন শিল্প খুবই উন্নত। শিলিগুড়ি ভারতের উত্তরবঙ্গের প্রধান শহর; এই শহর একাধারে পশ্চিমবঙ্গের তৃতীয় সবচেয়ে জনবহুল শহর এবং সমগ্র উত্তর-পূর্ব ভারতের প্রবেশদ্বার।

ভাষা
----

এই অঞ্চলে বাংলা ভাষার বরেন্দ্রী উপভাষা ও কামতাপুরী উপভাষা দুটি কথ্য ভাষা হিসেবে ব্যবহৃত হয়।

আরও দেখুন
---------

* দক্ষিণবঙ্গ

তথ্যসূত্র
---------
**কাওরান বাজার** বা **কারওয়ান বাজার** বাংলাদেশের রাজধানী ঢাকার কেন্দ্রীয় পাইকারী ও খুচরা বাজার।

ইতিহাস
------

১৭শ শতাব্দী থেকেই এখানে বাজার ছিল। ১৮শ শতাব্দীর শেষের দিকে কারওয়ান সিং নামের একজন মারওয়াড়ী ব্যবসায়ী এখানে প্রথম মার্কেট খোলেন। তার নামেই এই বাজারের নামকরণ হয়েছে।

অন্যমতে, শূরী বংশের প্রতিষ্ঠাতা ও ভারতবর্ষের সম্রাট শেরশাহ শূরী (১৫৩৮-১৫৪৫) সুলতানি বাংলার রাজধানী সোনারগাঁও থেকে পাঞ্জাবের মুলতান পর্যন্ত ৪ হাজার ৮০০ কিলোমিটার দীর্ঘ ‘সড়ক-ই-আযম’ বা ‘গ্র্যান্ড ট্রাঙ্ক রোড’ নির্মাণ করেন। তিনিই প্রথম ঘোড়ার ডাকের ব্যবস্থা করেছিলেন। দ্রুত সংবাদ আদান-প্রদান, পথচারীদের নিরাপত্তা, রাত্রিযাপন, সংবাদবাহকের ঘোড়া বদল ইত্যাদি কারণে এই সড়কে নির্দিষ্ট দূরত্বে তার প্রশাসন নিরাপত্তাচৌকি ও সরাইখানা স্থাপন করেছিল। ইতিহাস বলে, সড়ক-ই-আযম কারওয়ান বাজারের পাশ দিয়ে অথবা কোনো সংযোগ সড়কের মাধ্যমে এই বাজারের সঙ্গে সংযুক্ত ছিল। এখানেও ছিল একটি সরাইখানা। এর ফারসি শব্দ *ক্যারাভাঁ*, অর্থ সরাইখানা। ‘ক্যারাভাঁ’বা ক্যারাভেন থেকেই ক্যারভাঁন বাজার, থেকে কালের পরিক্রমায় এই স্থানের নামকরণ হয়েছে কারওয়ান বাজার।

বাজারের অবস্থান
---------------

কারওয়ান বাজার ঢাকা শহরের সবচেয়ে বড় পাইকারী বাজার। ২০০২ সালের হিসাব অনুযায়ী এই বাজারে ১২৫৫টি দোকান আছে এবং তন্মধ্যে ৫৫টির মালিক ঢাকা সিটি কর্পোরেশন।

এই বাজারের সবচেয়ে বড় বৈশিষ্ট্য হচ্ছে এখানে প্রতিটা সবজি এবং ফলের জন্য আলাদা আলাদা নির্ধারিত আড়ৎ রয়েছে।
রয়েছে মাছ এর বিশাল পাইকারি বাজার। এছাড়াও রয়েছে নির্ধারিত কামারপট্টি। রয়েছে ইলেক্ট্রিক ও ইলেকট্রনিকস মার্কেট। এছাড়াও রয়েছে হার্ডওয়্যার ও স্যানিটারি মার্কেট। রয়েছে মুরগির আড়ৎ। জুতা ও জামা কাপড়ের বিশাল মার্কেট। রয়েছে মধ্যবিত্ত ও নিম্নবিত্তের জন্য খোলা বাজার।
ফলের আড়ৎ এর সবচেয়ে বড় বৈশিষ্ট্য হলো এখানে যাবতীয় সকল দেশীয় ফল সবসময় পাওয়া যায়।

যেসকল আড়ৎ গুলো সবচাইতে নামকরা ও জনপ্রিয় তাদের মধ্যে অন্যতম হচ্ছে মেঘনা ফার্ম, স্বদেশ ফার্ম, সোনার বাংলা বাণিজ্যালয়, আমেনা ট্রেডার্স, কিরন ট্রেডার্স, শাহ আলী ফার্ম।

বাণিজ্যিক প্রতিষ্ঠান
--------------------

সার্ক ফোয়ারা
ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। দৈনিক প্রথম আলো, দ্য ডেইলি স্টার (বাংলাদেশ), দি ইন্ডিপেন্ডেন্ট এবং আরও অনেক খবরের কাগজের প্রধান অফিস কাওরান বাজারে অবস্থিত। এছাড়াও একুশে টেলিভিশন, এনটিভি, এটিএন বাংলা, এটিএন নিউজ, বাংলাভিশন, আরটিভি টেলিভিশনের প্রধান কার্যালয় এবং স্টুডিও কাওরান বাজারে অবস্থিত।

তথ্যসূত্র
---------

1. 1 2 3  মো মাসুদুর রহমান (২০১২)। "কাওরান বাজার"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "কারওয়ান বাজারের ইতিকথা"। *ক্যানভাস ম্যাগাজিন*। ২০১৯-০৫-০৬। সংগ্রহের তারিখ ২০১৯-১০-৩১।
কিয়ারনান, আনু. ১৯০০
**জেমস জর্জ কিয়ারনান** (১৮ জুন ১৮৫২ - ১ জুলাই ১৯২৩) ছিলেন একজন মার্কিন মনোরোগ বিশেষজ্ঞ, যিনি ১৮৯২ সালে "বিষমকামীর" ইংরেজি প্রতিশব্দ ''হেটারোসেক্সুয়াল'' এবং "সমকামীর" ইংরেজি ''হোমোসেক্সুয়াল'' শব্দগুলির প্রথম নথিভুক্ত ব্যবহারের জন্য মার্কিন সমকামী ইতিহাসে বিশিষ্ট ছিলেন।

জোনাথন নেড কাটজ, মার্কিন সমকামী এবং সমকামী অভিজ্ঞতার ইতিহাসবিদ, "হেটারোসেক্সুয়াল" শব্দটির প্রতি কিয়ার্নানের বিকৃতির প্রাথমিক বৈশিষ্ট্য উল্লেখ করেছেন। কিয়ারনান বিভিন্ন বিষয়ে লিখতে গিয়ে, যেমন মেরি ম্যাকলেনের শিষ্য ভায়োলা লারসেন, যিনি একটি ঘোড়া চুরি করেছিলেন এবং অন্যান্য মেয়েদের কাছে রোমান্টিক চিঠি লিখেছিলেন, শিশুর অকালপক্কতা এবং সম্ভাব্য প্রতিভার উদাহরণ হিসাবে। 

১৮৮১ সালে রাষ্ট্রপতি গারফিল্ডকে হত্যাকারী চার্লস জে. গুইটোর বিচারে কিয়ারনান উল্লেখযোগ্যভাবে পাগলামি প্রতিরক্ষার সমর্থনে সাক্ষ্য দেন। 

কিয়ারনান নিউইয়র্কে জন্মগ্রহণ করেন এবং শিকাগোতে তার বাড়িতে মারা যান।

তথ্যসূত্র
---------

1. ↑  Chamberlain, Jushua Lawrence (১৯০২)। *New York University: Its History, Influence, Equipment and Characteristics, With Biographical Sketches and Portraits of Founders, Benefactors, Officers and Alumni*। R. Herndon। পৃষ্ঠা 157। সংগ্রহের তারিখ ১৬ জানুয়ারি ২০২৩।
2. 1 2  "NOTED ALIENIST DIES.; Dr. James G. Kiernan Was Expert for the Defense In Guiteau Trial"। *New York Times*। ১৯২৩-০৭-০৩। "NOTED ALIENIST DIES.; Dr. James G. Kiernan Was Expert for the Defense In Guiteau Trial". *New York Times*. July 3, 1923.

বাহ্যিক লিঙ্ক
-------------

* ওয়েব্যাক মেশিনে আর্কাইভকৃত ১২ মার্চ ২০১২ তারিখে

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**নাচোল বিদ্রোহ** ছিল তৎকালীন পূর্ববঙ্গ (বর্তমান বাংলাদেশ), পাকিস্তানের নাচোল উপজেলায় একটি কৃষক বিদ্রোহ। এটি একই সময়ে ভারতের পশ্চিমবঙ্গে তেভাগা আন্দোলনের অনুরূপ ছিল।

ইতিহাস
------

নাচোল উপজেলায় জোতদার, জমির মালিকরা কৃষকদের কাছ থেকে তাদের ফসলের ৫০ শতাংশ হিসাবে খাজনা আদায় করতেন। কৃষকরা, যাদের অধিকাংশই ছিল সংখ্যালঘু সাঁওতাল সম্প্রদায়ের সদস্য। ১৯৪৯ সালের ডিসেম্বরে এবং ১৯৫০-এর দশকের প্রথম দিকে উচ্চ খাজনার বিরুদ্ধে বিদ্রোহ করে। তারা কোনো ভূমি অধিকার বা সুরক্ষা ছাড়াই প্রজন্মের পর প্রজন্ম ধরে একই জমি চাষ করে আসছে। বিদ্রোহকে কমিউনিস্ট কর্মীরা উৎসাহিত করেছিল। জোতদারদের বাড়িঘর লুট করা হয়। এ ঘটনায় সরকার জমিদারদের পক্ষে সহিংসতার অভিযোগ আনে।

উত্তরাধিকার
-----------

পাকিস্তান সরকার ১৯৫০ সালের ইস্ট বেঙ্গল স্টেট অধিগ্রহণ ও প্রজাস্বত্ব আইন পাস করে যা টেনেটদের একটি নির্দিষ্ট সরকারী হারে নগদে ভাড়া পরিশোধ করার অনুমতি দেয় এবং তাদের সম্পত্তিতে আরও বেশি অধিকার প্রদান করে। তাৎক্ষণিক সরকারি দমন-পীড়নের ফলে অনেক সাঁওতাল ভারতে স্থায়ীভাবে এই অঞ্চল ত্যাগ করে। ঘটনাটি ইলা মিত্রের জন্মবার্ষিকীতে এই অঞ্চলে স্মরণ করা হয় এবং পালিত হয়। এই অঞ্চলে হিন্দু সংখ্যালঘুদের বিরুদ্ধে সাম্প্রদায়িক সহিংসতার সময়কাল ছিল পাকিস্তানের নিরাপত্তা পরিষেবাগুলির নিরবচ্ছিন্ন সমর্থনে।

তথ্যসূত্র
---------

1. ↑  "Ila Mitra - Revolutionary, Trailblazer"। *The Daily Star* (ইংরেজি ভাষায়)। ১৭ অক্টোবর ২০১৫। সংগ্রহের তারিখ ৬ আগস্ট ২০২০।
2. ↑  সিরাজুল ইসলাম (২০১২)। "নাচোল বিদ্রোহ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  "Ila Mitra's 87th birth anniversary observed in Chapainawabganj"। *The Daily Star* (ইংরেজি ভাষায়)। ২২ অক্টোবর ২০১২। সংগ্রহের তারিখ ৬ আগস্ট ২০২০।
4. ↑  "Birth anniversary of Ila Mitra observed"। *bangladeshpost.net* (ইংরেজি ভাষায়)। সংগ্রহের তারিখ ৬ আগস্ট ২০২০।
5. ↑  "Two Bengals in two nations: How West Bengal got its current shape"। *dailyo.in*। সংগ্রহের তারিখ ৬ আগস্ট ২০২০।
এই নিবন্ধটি দিনাজপুরে অবস্থিত একটি ময়দান সম্পর্কে। ময়দানে অবস্থিত ঈদগাহ সম্পর্কে জানার জন্য গোর-এ-শহীদ ঈদগাহ ময়দান দেখুন।
**দিনাজপুর গোরে-এ-শহীদ বড় ময়দান** আঞ্চলিকভাবে *দিনাজপুর বড় মাঠ* নামে পরিচিত। এর আয়তন ৭৮ একর। এটি দিনাজপুরের প্রাণনাথপুর ও খামার ঝাড়বাড়ী মৌজায় অবস্থিত। দিনাজপুর গোরে-এ-শহীদ ময়দানের পূর্ব পার্শ্বে দিনাজপুর শহরের *জিরো পয়েন্ট* অবস্থিত।

ইতিহাস
------

দিনাজপুর বড় মাঠে দ্বিতীয় বিশ্বযুদ্ধের সময় ব্রিটিশ সেনাবাহিনীর উত্তর ফ্রন্টের বৃহৎ সমাবেশ ঘটেছিল বলে সি এস রেকর্ডে জানা যায়। ব্রিটিশ-ভারত রাজ্যের পক্ষ হতে মিলিটারি ডির্পাটমেন্ট এর নামে প্রায় ৬২ একর জমি দান করে। অতিরিক্ত ১৬ একর ভারত সাম্রাজ্য সরাসরি প্রদান করে। ইংরেজ আমলে এর উত্তর দিকে নির্মিত হয় খাদ্য গুদাম। যা অবিভক্ত দিনাজপুরের একমাত্র খাদ্য গুদাম ছিল। এখানে উনিশ শতকের মাঝামাঝি সময়ে ইউরোপিয়ান সাহেবদের জন্য স্টেশন ক্লাব স্থাপন করা হয়। ইংরেজ আমলে এ মাঠে ঘৌড় দৌড় অনুষ্ঠিত হত এবং পাকিস্তান আমলে নর নারায়ণ শীল্ড ফুটবল প্রতিযোগিতা হত। ১৯৬২ সালে এ মাঠে হেলিকপ্টার আবতরণের জন্য হেলিপোর্ট নির্মিত হয়। ১৯৭১ সালে দেশ স্বাধীনের পর ২০ ডিসেম্বর এ মাঠে দিনাজপুরে প্রথম পতাকা উত্তোলন করেন এম আব্দুর রহিম।
দেশ স্বাধীনের পর দিনাজপুর বড় মাঠের এক পাশে জেলার কেন্দ্রীয় জামে মসজিদ নির্মিত হয়। ১৯৮৬ সালে এ মসজিদের পাশে তেভাগা আন্দোলনের নেতা দিনাজপুরের কৃতি সন্তান হাজী মোহাম্মদ দানেশ সমাহিত হন।

অবস্থান
-------

এ মাঠের পশ্চিম পার্শ্বে রাজাদের জন্য নির্মিত জুলুম সাগর প্রসাদ, সার্কিট হাউজ এবং কালেক্টর বাসভবন (যা দিনাজপুর ভবন নামে পরিচিত) অবস্থিত।
দিনাজপুরের জিরো পয়েনেটে অবস্থান, নির্মল বাতাস, খোলা আকাশ আর সবুজের সমারোহের জন্য এটিকে *লিভার অব দিনাজপুর* অ্যাখায়িত করা হয়।

নামকরণ
------

এ মাঠের মাঝ ভাগে চেহেলগাজীর সমসাময়িক ইসলাম প্রচারক শাহ আমির উদ্দীন ঘুরী (র:) মাজার রয়েছে যিনি ঘোড়ায় চড়ে দিনাজপুরে ইসলাম প্রচার করেন এবং সেজন্য এ মাঠের নামকরণ হয় গোর এ শহীদ ময়দান।

ঈদগাহ ময়দান
------------

মূল নিবন্ধ: গোর-এ-শহীদ ঈদগাহ ময়দান
বাংলাদেশের সবচেয়ে বড় ঈদগাহটি দিনাজপুরের গোর-এ-শহীদ বড় ময়দানে অবস্থিত। ১৯৪৭ সালে দেশ বিভাগের সময় হতে এ মাঠে ঈদের জামাত অনুষ্ঠিত হচ্ছে। তবে স্থায়ী কোন মিম্বার সেখানে নির্মাণ করা হয়নি। জেলা প্রশাসন স্থায়ী ঈদগাহ মিম্বার নির্মাণ কাজ শুরু করেছিলো ২০১৫ সালে। ঈদগাহটির পরিকল্পনা ও অর্থায়ন করেছেন দিনাজপুর-৩ আসনের সংসদ সদস্য ও জাতীয় সংসদের হুইপ ইকবালুর রহিম।

আরও দেখুন
---------

তথ্যসূত্র
---------

1. ↑  hrsoftbd। "ঐতিহাসিক দিনাজপুর বড় মাঠ | Dinajpur Bazar"। *dinajpurbazar.com* (ইংরেজি ভাষায়)। ২০২১-০৫-২৪ তারিখে মূল থেকে আর্কাইভ করা। সংগ্রহের তারিখ ২০২১-০৫-২৭।

বহিঃসংযোগ
---------
**ঢাকা মুসলমান সুহৃদ সম্মিলনী** ১৯ শতকের শেষের দিকে ঢাকায় অবস্থিত মুসলমানদের একটি সংস্কারবাদী সংগঠন ছিল।

ইতিহাস
------

ঢাকা মুসলিম সুহৃদ সম্মিলনী ১৮৮৩ সালে ঢাকা কলেজের মুসলিম ছাত্রদের দ্বারা প্রতিষ্ঠিত হয়। সংগঠনের প্রতিষ্ঠাতা সভাপতি ছিলেন হিম্মত আলী এবং প্রতিষ্ঠাতা সম্পাদক আবদুল আজিজ। সংগঠনটি আঞ্জুমান-ই-আহবাব-ই-ইসলামিয়া এবং ঢাকা মুহাম্মদান ফ্রেন্ডস ইউনিয়ন নামেও পরিচিত ছিল। প্রতিষ্ঠাতারা ছিলেন উবায়দুল্লাহ আল উবায়দী সোহরাওয়ার্দীর অনুসারী। সংগঠনটি মুসলমানদের, বিশেষ করে মুসলিম মহিলাদের শিক্ষার উন্নতির দিকে মনোনিবেশ করেছিল। সংস্থাটি প্রথম থেকে পাঁচ শ্রেণীর ছাত্রদের জন্য স্কুলের ব্যবস্থা করে। ১৮৮৯ সালে ঢাকার বিশিষ্ট মুসলমান, যেমন: ঢাকা মাদ্রাসার সুপারিনটেনডেন্ট আবুল খায়ের মোহাম্মদ সিদ্দিক, এবং কাজী রাজিউদ্দিন, একজন জমিদার, এবং সৈয়দ আওলাদ হোসেন। ১৯০৫ সালের ১৬ ডিসেম্বর পূর্ববঙ্গ ও পশ্চিমবঙ্গে বঙ্গভঙ্গের পর সংগঠনটি বন্ধ হয়ে যায়। এটি মোহামেডান প্রাদেশিক ইউনিয়ন দ্বারা সফল হয়েছিল।

তথ্যসূত্র
---------

1. ↑  Khan, Muhammad Mojlum (২০১৩)। *The Muslim Heritage of Bengal: The Lives, Thoughts and Achievements of Great Muslim Scholars, Writers and Reformers of Bangladesh and West Bengal* (ইংরেজি ভাষায়)। Kube Publishing Ltd। পৃষ্ঠা 137। আইএসবিএন 978-1-84774-062-5।
2. ↑  ওয়াকিল আহমদ (২০১২)। "ঢাকা মুসলমান সুহূদ সম্মিলনী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  Amin, S. N. (১৯৯৬)। *The World of Muslim Women in Colonial Bengal, 1876-1939* (ইংরেজি ভাষায়)। BRILL। পৃষ্ঠা 150। আইএসবিএন 978-90-04-10642-0। সংগ্রহের তারিখ ১৮ মার্চ ২০২০।
**কাকবর্ণ কালাশোক** (সংস্কৃত: काकवर्ण कालाशोक) বা **কাকবর্ণ কালাসোক** (পালি: काकवर्ण कालासोक) শিশুনাগ রাজবংশের রাজা ছিলেন যিনি ৩৯৫ খ্রিস্টপূর্বাব্দ থেকে ৩৬৭ খ্রিস্টপূর্বাব্দ পর্য্যন্ত রাজত্ব করেন।

সংক্ষিপ্ত জীবনী
---------------

সিংহলী বৌদ্ধ গ্রন্থ মহাবংসটীকা অনুসারে, শিশুনাগ রাজবংশের প্রতিষ্ঠাতা রাজা শিশুনাগের পুত্রের নাম কালাসোক, অপরদিকে পুরাণে তাকে কাকবর্ণ হিসেবে বর্ণনা করা হয়েছে। অশোকবদনকে প্রামাণ্য ধরে হেরমান জ্যাকোবি, উইলহেল্ম গাইগার ও রামকৃষ্ণ গোপাল ভাণ্ডারকর কাকবর্ণ ও কালাশোককে একই ব্যক্তি বলে বর্ণনা করেছেন। শিশুনাগের রাজত্বকালে তাকে কাশী অঞ্চলের শাসনের ভার দেওয়া হয়। সিংহাসনে আরোহণ করার পর তিনি বৈশালী থেকে তার রাজধানীকে পাটলিপুত্র নগরীতে স্থানান্তর করেন। তার রাজত্বকালে ও পৃষ্ঠপোষকতায় বৌদ্ধ ধর্মের দ্বিতীয় বৌদ্ধ সংগীতি আহুত হয়।

তথ্যসূত্র
---------

1. ↑  Mahajan, V.D. (২০০৭) [1960], *Ancient India*, New Delhi: S. Chand, আইএসবিএন 81-219-0887-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

|  |
| --- |
| কাকবর্ণ কালাশোক **শিশুনাগ রাজবংশ** |
| পূর্বসূরীশিশুনাগ | **মগধের রাজা** | উত্তরসূরীমহানন্দিন |
|

| * দে
* স
শিশুনাগ রাজবংশ |
| --- |
| রাজা | 
* শিশুনাগ
* কাকবর্ণ কালাশোক
* মহানন্দিন

 |
**দার কুলাইব** ( আরবি: دار كليب ) হল একটি গ্রাম যা বাহরাইন রাজ্যের পশ্চিম দিকে অবস্থিত। গ্রামটি বাহরাইন ইন্টারন্যাশনাল সার্কিটের কাছাকাছি, যেখানে প্রতি বছর বাহরাইন গ্র্যান্ড প্রিক্স অনুষ্ঠিত হয়। الشبكة في دار الجلب زباله

ইতিহাস
------

বাহরাইন বিদ্রোহের সময় গ্রামটি সরকার বিরোধী বিক্ষোভকারী এবং পুলিশের মধ্যে সংঘর্ষের জন্য একটি হটস্পট হয়েছিল।

প্রশাসনিক বিভাগ
---------------

গ্রামটি শাহরাকানের দক্ষিণে এবং হামাদ টাউনের পশ্চিমে, যার সবকটিই উত্তর গভর্নরেট প্রশাসনিক অঞ্চলে অবস্থিত। দার কুলাইব মালকিয়া, কারজাকান, ডেমিস্তান, সাদাদ এবং শাহরাকান সহ নয়টি নির্বাচনী এলাকায় অবস্থিত।

খেলাধুলা
--------

গ্রামটি ভলিবল দলের জন্য পরিচিত, যেটি ২০০০-এর দশকে একাধিক শিরোপা জিতেছিল।

তথ্যসূত্র
---------

1. ↑  "Dar Kulaib --- The Regime's "Sectarian" Tactics and A Village Under Assault"। Enduring America। সংগ্রহের তারিখ ২৭ ডিসেম্বর ২০১২।
2. ↑  "Campaign fever grips Bahrain"। *Gulf Daily News*। ৪ সেপ্টেম্বর ২০১১। সংগ্রহের তারিখ ২৭ ডিসেম্বর ২০১২।
3. ↑  "Dar Kulaib and Najma in semis"। *Gulf Daily News*। ১৫ জুন ২০০৭। সংগ্রহের তারিখ ২৭ ডিসেম্বর ২০১২।
4. ↑  Hulayyel, Rami (২ ফেব্রুয়ারি ২০০৯)। "Dar Kulaib pip Al Ahli"। *Gulf Daily News*। সংগ্রহের তারিখ ২৭ ডিসেম্বর ২০১২।
**নিরুপমা দেবী** (ইংরেজি: Nirupama Devi) (৭ মে, ১৮৮৩ - ৭ জানুয়ারী, ১৯৫১) পশ্চিম বঙ্গের মুর্শিদাবাদ জেলার বহরমপুরে জন্মগ্রহণকারী কথাসাহিত্য লেখিকা। তার সাহিত্যিক ছদ্মনাম ছিল *শ্রীমতী দেবী*। নিরুপমা দেবীর পিতা নফর চন্দ্র ভট্ট, বিচার বিভাগীয় কর্মচারী ছিলেন। তিনি বাড়িতে শিক্ষিত হয়েছিলেন।

সাহিত্যকর্ম
-----------

নিরুপমার অকালবৈধব্যের পর জ্যেষ্ঠ ভ্রাতা বিভূতিভূষণ ভট্ট ও কথাসাহিত্যিক শরৎচন্দ্র চট্টোপাধ্যায়ের অনুপ্রেরণায় সাহিত্যসাধনায় ব্রতী হন। বিভূতিভূষণ ও শরৎচন্দ্র পরিচালিত হাতেলেখা পত্রিকায় তার সাহিত্যরচনার হাতেখডি। শরৎচন্দ্র তাঁকে গদ্যরচনায় ও অনুরূপা দেবী গল্প রচনায় অনুপ্রাণিত করেন। তার প্রথম উপন্যাস 'উচ্ছৃঙ্খল'। স্বদেশীযুগে তার রচিত বহু গান এবং কবিতা জনপ্রিয় হয়েছিল। প্রেম ও দাম্পত্য জীবনের অন্তর্দ্বন্দ্ব তার উপন্যাসের প্রধান উপজীব্য। ১৯১৯-২০ খ্রিস্টাব্দে ‘প্রবাসী’ পত্রিকায় প্রকাশিত ‘দিদি’ তার শ্রেষ্ঠ উপন্যাস বলে স্বীকৃত। অন্যান্য রচনার মধ্য রয়েছে:

* অন্নপূর্ণার মন্দির (১৯১৩)
* দিদি (১৯১৫) (শ্রেষ্ঠ উপন্যাস বলা হয়)
* আলেয়া (১৯১৭)
* বিধিলিপি (১৯১৯)
* শ্যামলী (১৯১৯)
* বন্ধু (১৯২১)
* আমার ডায়েরি (১৯২৭)
* যুগান্তরের কথা (১৯৪০)
* অনুকর্ষ (১৯৪১)
* দেবত্র
* পরের ছেলে

নিরুপমা দেবীর একাধিক উপন্যাস চলচ্চিত্রায়িত ও মঞ্চে অভিনীত হয়েছে।

পুরস্কার
--------

নিরুপমা দেবী সাহিত্যে তার অবদানের স্বীকৃতিস্বরূপ কলকাতা বিশ্ববিদ্যালয় থেকে ১৯২৮ সালে ' ভুবনমোহিনী দাসী স্বর্ণপদক' এবং ১৯৪৩ সালে 'জগত্তারিণী স্বর্ণপদক' লাভ করেন।

তথ্যসূত্র
---------

1. ↑  *Women Writing in India: The twentieth century*। Feminist Press at CUNY। ১৯৯৩। পৃষ্ঠা 106। আইএসবিএন 9781558610293।
2. ↑  *Women Writing in India: 600 B.C. to the early twentieth century*। Feminist Press at CUNY। ১৯৯১। পৃষ্ঠা 363। আইএসবিএন 9781558610279।
3. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৩৬৩, আইএসবিএন ৯৭৮-৮১-৭৯৫৫-১৩৫-৬

আরও দেখুন
---------
**বহুগামী বিবাহ** **সৌদি আরবে** পুরুষদের জন্য বৈধভাবে স্বীকৃত। ইসলামী শরিয়া আইন অনুযায়ী যা মুসলিম পুরুষদের চারটি স্ত্রী পর্যন্ত বিয়ে করার অনুমতি দেয়। তবে শর্ত থাকে যে সে তাদের সাথে সমান আচরণ করে এবং তার সমস্ত সম্পদ সমানভাবে ভাগ করে নেয়। যাইহোক সৌদি আরবে বহুবিবাহের প্রতি দৃষ্টিভঙ্গি সাম্প্রতিক দশকগুলিতে পরিবর্তিত হয়েছে এবং বর্তমান সময়ে এটি অনুশীলন করা খুব বিরল হয়ে উঠেছে। 

কোভিড-১৯ লকডাউন ব্যবস্থার ফলস্বরূপ সৌদি আরবে বিবাহবিচ্ছেদের হার ২০২০ সালে ৩০% বেড়েছে যখন সৌদি স্ত্রীরা ক্রমবর্ধমানভাবে তাদের স্বামীদের অন্য মহিলাদের সাথে গোপন বিবাহ আবিষ্কার করেছে।

আরো দেখুন
---------

* ইসলামে বহুবিবাহ

তথ্যসূত্র
---------

1. ↑  "Saudi Arabian Culture"। *Cultural Atlas* (ইংরেজি ভাষায়)। সংগ্রহের তারিখ ২০২২-০৭-২৩।
2. ↑  "Wives detect polygamy: Divorces up 30% in Saudi Arabia"। *Saudi Gazette*। Riyadh। জুন ২, ২০২০। সংগ্রহের তারিখ অক্টোবর ৬, ২০২৩।

আরো পড়ুন
---------

* ইয়ামানি, মহা। সমসাময়িক সৌদি আরবে বহুবিবাহ এবং আইন। ইউনাইটেড কিংডম, গারনেট পাবলিশিং লিমিটেড, ২০২২।
* আল-ক্রেনাভি, আলিয়ান। মধ্যপ্রাচ্যে বহুবিবাহের মনোসামাজিক প্রভাব। নেদারল্যান্ডস, স্প্রিংগার নিউ ইয়র্ক, ২০১৩।
**পালং তুলাসার গুরুদাস সরকারি উচ্চ বিদ্যালয়** হচ্ছে বাংলাদেশের শরীয়তপুর জেলার শরীয়তপুর সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৮৯৯ সালে।

ইতিহাস
------

জমিদার শচীনাথ রায় চৌধুরী নদীভাঙনের কারণে পালং থানার তুলাসার গ্রামে এসে বসবাস শুরু করেন। সেখানে শিক্ষার মান বৃদ্ধির উদ্দেশ্যে তিনি একটি মিডল স্কুল (এম. ই.) প্রতিষ্ঠা করেন। ১৮৯৯ সালে শচীনাথ রায় চৌধুরী তার পিতার নামে বিদ্যালয়টির নামকরণ করেন *তুলাসার গুরুদাস ইংরেজি উচ্চ বিদ্যালয়।* ১৯৮১ সালে বিদ্যালয়টি জাতীয়কৃত হলে নাম পরিবর্তিত হয়ে *পালং তুলাসার গুরুদাস সরকারি উচ্চ বিদ্যালয়* রাখা হয়।

শিক্ষা কার্যক্রম
----------------

বিদ্যালয়টিতে শুধুমাত্র ছেলেদের অধ্যয়নের সুযোগ থাকে। বর্তমানে এ বিদ্যালয়ে ষষ্ঠ থেকে দশম শ্রেণি পর্যন্ত শিক্ষাদান করা হয়। বিদ্যালয়টি দুইটি শিফটে পরিচালিত হয়।

ইউনিফর্ম
--------

* ছেলেদের সাদা শার্ট     , কালো প্যান্ট     , সাদা কেডস্      এবং কালো বেল্ট

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ১৯৬ | ১৩৪ | ৬৮.৩৭ |
| ২০২০ | এসএসসি | ২২১ | ১৯৩ | ৮৭.৩৩ |
| ২০২১ | এসএসসি | ১৬৯ | ১৬৬ | ৯৮.২২ |
|

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড
---------------------------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম
------------------

এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন

1. ইংরেজি ক্লাব
2. কম্পিউটার ক্লাব
3. বিজ্ঞান ক্লাব
4. বিতর্ক ক্লাব
5. সংগীত ও নাট্য ক্লাব

### অন্যান্য কার্যক্রম

* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
* বিএনসিসি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* শরীয়তপুর সদর উপজেলা
* শরীয়তপুর জেলা
* শরীয়তপুর জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, পালং তুলাসার গুরুদাস সরকারি উচ্চ বিদ্যালয়"। *ptgghs.edu.bd*। ২০২২-১১-১৮ তারিখে মূল থেকে আর্কাইভ করা। সংগ্রহের তারিখ ২০২২-১১-১৪।
2. ↑  Khan, Md. Shajahan (২০১২)। "Shariatpur Sadar Upazila"। *Banglapedia: National Encyclopedia of Bangladesh* (Second সংস্করণ)। Asiatic Society of Bangladesh।
3. ↑  "ফলাফল"। *banbeis.gov.bd*। সংগ্রহের তারিখ ২০২২-১১-১৪।
কলোরাডো মালভূমিতে দুর্গ
**কলোরাডো মালভূমি**, কলোরাডো মালভূমি প্রদেশ নামেও পরিচিত। এটি ইন্টারমন্টান মালভূমির একটি মরুভূমি অঞ্চল,এবং মোটামুটিভাবে দক্ষিণ-পশ্চিম মার্কিন যুক্তরাষ্ট্রের চার কোণ অঞ্চলে কেন্দ্রীভূত। এর পশ্চিমে কলোরাডো, উত্তর-পশ্চিমে মেক্সিকো, দক্ষিণ পূর্বে উটাহ, উত্তর অ্যারিজোনা, এবং নেভাদার দক্ষিণ-পূর্বে 336,700 কিলোমিটার (130,000 mi2) এলাকা জুড়ে।মোট এলাকার প্রায় ৯০% কলোরাডো নদী। এর প্রধান উপনদী গ্রীন, সান জুয়ান, এবং লিটল কলোরাডো । মালভূমির অধিকাংশ পানি রিও গ্রান্ডে এবং এর উপনদী দ্বারা নিষ্কাশন করা হয়।

কলোরাডো মালভূমি মূলত মরুভূমি, বিক্ষিপ্ত ভাবে কিছু বন নিয়ে গঠিত। কলোরাডো মালভূমির দক্ষিণ-পশ্চিম কোণে কলোরাডো নদীর গ্র্যান্ড ক্যানিয়ন অবস্থিত। মালভূমির বেশিরভাগ প্রাকৃতিক দৃশ্য, চেহারা এবং ভূতাত্ত্বিক উভয় ইতিহাসে, গ্র্যান্ড ক্যানিয়নের সাথে সম্পর্কিত। এর পাথরে উজ্জ্বল শুষ্কতা এবং ক্ষয় এর কারণে "রেড রক কান্ট্রি" বলে । গম্বুজ, পাখনা, প্রবালপ্রাচীর, সংকীর্ণ নদী, প্রাকৃতিক সেতু, এবং স্লট ক্যানিয়ন মালভূমির অতিরিক্ত বৈশিষ্ট্য ।

কলোরাডো মালভূমি ওয়াশিংটন ডিসি মেট্রোপলিটন এলাকার বাইরে মার্কিন জাতীয় উদ্যান সার্ভিস (এনপিএস) ইউনিটের । এর নয়টি জাতীয় উদ্যানের মধ্যে রয়েছে গ্র্যান্ড ক্যানিয়ন, জায়ন, ব্রিস ক্যানিয়ন, ক্যাপিটল রিফ, ক্যানিয়নল্যান্ড, আর্চ, মেসা ভার্দে, এবং ভীত বন। এর ১৮টি জাতীয় স্মৃতিসৌধের মধ্যে রয়েছে ভাল্লুক কান, রেইনবো ব্রিজ, ডাইনোসর, হোভেনউইপ, উপাতকি, সানসেট ক্রেটার আগ্নেয়গিরি, গ্র্যান্ড সিঁড়ি-এসকালান্তে, প্রাকৃতিক সেতু, প্রাচীনউপত্যকা, চাকো সংস্কৃতি জাতীয় ঐতিহাসিক পার্ক এবং কলোরাডো জাতীয় স্মৃতিসৌধ।
ইউথাইমল টুথপেস্ট
**ইউথাইমল** হল একটি অ্যান্টিসেপটিক, ফ্লোরাইড-মুক্ত  টুথপেস্টের মার্কা যা এলজি এইচঅ্যান্ডএইচ ইউকে দ্বারা বিতরণ করা হয় যা এর উজ্জ্বল গোলাপী রঙ এবং ঔষধি স্বাদ দ্বারা চিহ্নিত করা হয়। এটি এর প্যাকেজিংয়ের জন্যও উল্লেখযোগ্য, যা পুরানো ধাঁচের, শুধুমাত্র একটি প্যাটার্ন এবং পণ্যের নাম রয়েছে।

ইউরোপীয় প্রসাধনী নিয়ন্ত্রণের পরিবর্তনের কারণে পণ্যটি পুনর্গঠিত হওয়ার সময় ২০১৩-এর মাঝামাঝি সময়ে ইউথাইমল টুথপেস্টের সরবরাহ সাময়িকভাবে ব্যাহত হয়েছিল।  ইউথাইমলের নতুন সূত্র ২০১৪ সালের জানুয়ারিতে সাপ্লাই চেইনে সরবরাহের জন্য প্রকাশ করা হয়েছিল এবং ফেব্রুয়ারী ২০১৪ সালে স্টোরগুলিতে পাওয়া যায়।

তথ্যসূত্র
---------

1. ↑  "What are the excipients in toothpastes?"। *SPS - Specialist Pharmacy Service* (ইংরেজি ভাষায়)। সংগ্রহের তারিখ ২০২০-০২-১৬।
2. ↑  Hawkes, Steve (২০১৩-১১-২২)। "Disappearance of famous pink toothpaste sparks black market rush on the internet" (ইংরেজি ভাষায়)। আইএসএসএন 0307-1235। সংগ্রহের তারিখ ২০২০-০২-১৬।

বাহ্যিক লিঙ্ক
-------------

* জনসন অ্যান্ড জনসন - কর্পোরেট সাইট
*
**ছিং রাজবংশ** (/tʃɪŋ/ *ching*), আনুষ্ঠানিকভাবে **মহান ছিং**,  চীনের একটি মাঞ্চু-নেতৃত্বাধীন রাজবংশ এবং চীনের ইতিহাসের শেষ রাজবংশ ছিল।  এটি একটি তুঙ্গুসি-ভাষী জাতিগোষ্ঠী দ্বারা প্রতিষ্ঠিত অন্ত্য জিন রাজবংশ থেকে উদ্ভূত হয়েছিল যারা মাঞ্চু নামে পরিচিত ছিল। রাজবংশটি ১৬৩৬ সালে মুকডেনে (আধুনিক শেনইয়াং ) আনুষ্ঠানিকভাবে ঘোষণা করা হয়েছিল,  এবং শানহাই পাসের যুদ্ধের পরে এটি ১৬৪৪ সালে বেইজিংয়ের নিয়ন্ত্রণ দখল করে, যা প্রায়শই চীনে রাজবংশটির শাসনের আরম্ভ বলে বিবেচিত হয়। কয়েক দশকের মধ্যে ছিং সমস্ত চীন এবং তাইওয়ানের উপর এর নিয়ন্ত্রণ সুসংহত করেছিল এবং ১৮ শতকের মাঝামাঝি নাগাদ এটি এশিয়ার অভ্যন্তরীণে এর শাসন প্রসারিত করেছিল । রাজবংশটি ১৯১২ সাল পর্যন্ত স্থায়ী হয়েছিল যখন এটি সিনহাই বিপ্লবে উৎখাত হয়েছিল। চীনা ইতিহাস মোতাবেক, ছিং রাজবংশের পূর্বে মিং রাজবংশ ক্ষমতায় ছিল এবং পরবর্তীতে চীন প্রজাতন্ত্র ক্ষমতায় আসে। বহুজাতিক ছিং রাজবংশ আধুনিক চীনের জন্য ভৌগোলিক ভিত্তি একত্রিত করেছিল। এটি ছিল চীনের ইতিহাসে বৃহত্তম সাম্রাজ্য এবং ১৭৯০ সালে আঞ্চলিক আকারের দিক থেকে বিশ্বের ইতিহাসে চতুর্থ বৃহত্তম সাম্রাজ্য । ১৯০৭ সালে আনুমানিক ৪১৯,২৬৪,০০০ জন নাগরিক নিয়ে এটি সেই সময়ের বিশ্বের সবচেয়ে জনবহুল দেশ ছিল।।

টীকা
----

1. ↑  অন্যান্য নামের জন্য, ছিং রাজবংশের নাম দেখুন।
2. ↑  যদিও 1912 সালে কিং রাজবংশের পতনের পর রাজবংশীয় চীনা রাজতন্ত্র পুনরুদ্ধার করার জন্য বেশ কয়েকটি প্রচেষ্টা করা হয়েছিল, যেমন চীনের সাম্রাজ্য (১৯১৫-১৯১৬), মাঞ্চু পুনরুদ্ধার (১৯১৭), এবং মাঞ্চুকুও (১৯৩২-১৯৪৫), এগুলি সাধারণত চীনা ইতিহাসগ্রন্থে রাজনৈতিকভাবে বৈধ শাসন হিসাবে স্বীকৃত নয়।

তথ্যসূত্র
---------

1. ↑  Gamsa, Mark (২০২০)। *Manchuria – A Concise History*। Bloomsbury Publishing। পৃষ্ঠা 155। আইএসবিএন 978-1788317894।
2. ↑  "QING (MANCHU) DYNASTY (1644-1912)"। সংগ্রহের তারিখ ১৮ সেপ্টেম্বর ২০২৩।
3. ↑  "Qing dynasty, 1644–1911"। ২১ জুন ২০২৩। সংগ্রহের তারিখ ১৮ সেপ্টেম্বর ২০২৩।
4. ↑  "Qing Dynasty: Manchu, Key Events, Emperors, Achievements"। সংগ্রহের তারিখ ১৮ সেপ্টেম্বর ২০২৩।
5. ↑  "The Qing Dynasty (1644–1911): Painting"। সংগ্রহের তারিখ ১৮ সেপ্টেম্বর ২০২৩।
6. ↑  Po, Ronald C. (২৩ আগস্ট ২০১৮)। *Emperors of the Qing Dynasty, 1644–1912*। Cambridge University Press। আইএসবিএন 9781108424615। সংগ্রহের তারিখ ১৮ সেপ্টেম্বর ২০২৩।
7. ↑  "Qing Dynasty (1644-1911)"। ১৬ মে ২০১১। সংগ্রহের তারিখ ১৮ সেপ্টেম্বর ২০২৩।
**কল্যাঁ অবাজানিয়া দাগবা** (ফরাসি উচ্চারণ: ​[kɔlɛ̃ ɔbazanja daɡba], ফরাসি: Colin Dagba; জন্ম: ৯ সেপ্টেম্বর ১৯৯৮; **কল্যাঁ দাগবা** নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব পারি সাঁ-জেরমাঁ এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।

২০০৪–০৫ মৌসুমে, ফরাসি ফুটবল ক্লাব লিলেরের যুব পর্যায়ের হয়ে খেলার মাধ্যমে দাগবা ফুটবল জগতে প্রবেশ করেছেন এবং পরবর্তীকালে ইসবেরগুইস, লঁস এবং বুলনিয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব বুলনিয় বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বুলনিয় বি-এর হয়ে তিনি ১৯ ম্যাচে অংশগ্রহণ করেছেন। একই মৌসুমে তিনি বুলনিয়ের মূল দলে অন্তর্ভুক্ত হয়েছেন। বুলনিয়ে মাত্র ১ মৌসুম অতিবাহিত করার পর পারি সাঁ-জেরমাঁ বি-এর সাথে চুক্তি স্বাক্ষর করেছেন, যেখানে তিনি ২৫ ম্যাচে অংশগ্রহণ করেছেন। ২০১৮–১৯ মৌসুমে, তিনি পারি সাঁ-জেরমাঁর মূল দলে অন্তর্ভুক্ত হয়েছেন।

২০১৯ সালে, দাগবা ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, দাগবা এপর্যন্ত ৬টি শিরোপা জয়লাভ করেছেন, যার সবগুলো পারি সাঁ-জেরমাঁর হয়ে জয়লাভ করেছেন।

প্রারম্ভিক জীবন
---------------

কল্যাঁ অবাজানিয়া দাগবা ১৯৯৮ সালের ৯ই সেপ্টেম্বর তারিখে ফ্রান্সের বেতুনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা ফরাসি এবং বেনিনীয় বংশোদ্ভূত।

আন্তর্জাতিক ফুটবল
-----------------

দাগবা ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ৩রা জুন তারিখে তিনি বেলজিয়াম অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

তথ্যসূত্র
---------

1. ↑  "ES2C Management"। *BFM Verif* (ফরাসি ভাষায়)। NextInteractive। সংগ্রহের তারিখ ৪ জানুয়ারি ২০২১।   
"Colin Dagba"। *BFM Business* (ফরাসি ভাষায়)। NextInteractive। সংগ্রহের তারিখ ৪ জানুয়ারি ২০২১।
2. ↑  "Colin Dagba : Nouvelle perle du football béninois ! – Bénin Football"। ১০ মার্চ ২০১৭। ২৪ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০২১।
3. ↑  "LA LISTE DES 23 BLEUETS POUR L'EURO" (ফরাসি ভাষায়)। ফরাসি ফুটবল ফেডারেশন। ১৫ মার্চ ২০২১।

বহিঃসংযোগ
---------

* ফরাসি ফুটবল ফেডারেশনে কল্যাঁ দাগবা (ফরাসি) উইকিউপাত্তে এটি সম্পাদনা করুন
* কল্যাঁ দাগবা – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে কল্যাঁ দাগবা (ইংরেজি) উইকিউপাত্তে এটি সম্পাদনা করুন
* সকারবেসে কল্যাঁ দাগবা (ইংরেজি) উইকিউপাত্তে এটি সম্পাদনা করুন
* বিডিফুটবলে কল্যাঁ দাগবা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কল্যাঁ দাগবা (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে কল্যাঁ দাগবা (ইংরেজি) উইকিউপাত্তে এটি সম্পাদনা করুন
**কাঙ্গারলি**(আজারবাইজানি: *Kəngərli*; কেঙ্গেরলি নামেও পরিচিত) হলো আজারবাইজানের নাখছিভান স্বায়ত্তশাসিত প্রজাতন্ত্রের  নতুন রেয়ন। কাঙ্গারলি জেলা ১৯ মার্চ, ২০০৪ সালে প্রতিষ্ঠিত হয়। কাঙ্গারলি জেলা বাবাক ও শারুর জেলার মধ্যে অবস্থিত। উক্ত জেলার দক্ষিণ অংশ রয়েছে ইরান,  এবং উত্তর সীমান্তে রয়েছে আর্মেনিয়া। জেলার ভূদৃশ্য প্রধানত পাহাড়ী; এটি দারালাইজ প্লেটোর উপর অবস্থিত। এলাকাটির আয়তন ৭০৪ বর্গ কিলোমিটার। ২০০৪ সালের মার্চ মাসে শারুর রায়নের কাছ থেকে এটি বিচ্ছিন্ন হয়ে যায়। রায়নের প্রশাসনিক কেন্দ্রটি হল গীবরখ। কাঙ্গারলি নামটি মূলত একটি তুর্কি গোত্রের জন্য প্রয়োগ করা হয়েছিল যারা আঞ্চলিক কাঙ্গারল খানেট প্রতিষ্ঠিত করেছিল এবং সেই এলাকা শাসন করেছিল। ২০০৫ সালের ২৫ শে মে, প্রেসিডেন্ট ইলহাম আলিয়েভ রায়নের নির্বাহী প্রধান হিসেবে নাজিম কাফরভকে নিয়োগ দেন।
২০০৪ সালে এই জেলায় ২৫,৩৭৯ জন লোকের বসবাস ছিল। এটি ২০০৪ সালের মার্চ মাসে শারুর রায়ন থেকে বিচ্ছিন্ন হয়ে যায়। ২০০৫ সালের হিসেব অনুযায়ী এই জেলার জনসংখ্যা প্রায় ২৫,৫০০। উক্ত রায়নের প্রশাসনিক কেন্দ্র হল গীবরখ। এর পোস্টাল কোড হলো AZ6827 এবং টেলিফোন এর কোড নাম্বার হলো 0136।

সাধারণ তথ্য
-----------

গিররখ গ্রামটি উক্ত জেলার প্রশাসনিক কেন্দ্র। এটি কেবল ২০০৪ সালে প্রতিষ্ঠিত হয়েছিল। গিবরাখ রাজধানী (নাখছিভান) থেকে ৩০ কিলোমিটার এবং আরজ নদী থেকে ৬ কিলোমিটার দূরে নাখচিভান-শারুর মহাসড়ক এ অবস্থিত। এর জলবায়ু, প্রায় স্বায়ত্ত্বশাসিত প্রজাতন্ত্রের মত, এবং এর জলবায়ু দৃঢ়ভাবে মহাদেশীয়; এটি গ্রীষ্মে গরম থাকে এবং শীতকালে থাকে ঠাণ্ডা। উক্ত জেলার রাজধানীতে আরায নদী অবস্থিত যা আজারবাইজান এবং ইরানের সীমান্তে প্রবাহিত হয়। আড়াআড়ি পাহাড় রয়েছে এখানে, এখানকার প্রাণীর বৈশিষ্ট্য  জলবায়ুগত অবস্থা এবং ছোট নদীগুলির অভাব এর প্রভাবে প্রাভাবিত , যা মূলত সেমি-মরুভূমি এবং পাহাড়ী প্রজাতি (ঝোপ, জঞ্জাল এবং দাগযুক্ত গাছ) এর প্রতিনিধিত্ব করে। এটি একটি কৃষি বান্ধব জেলা যেখানে তামাক, সিনে, শস্য, সবজি এবং তরমুজ ইত্যাদী ভাল জন্মে।

ঐতিহাসিক স্মৃতিস্তম্ভ
---------------------

নাখচিভান স্বায়ত্তশাসিত প্রজাতির মতো অনেক প্রাচীন স্মৃতি স্তম্ভ আছে, যেগুলি প্রাচীনকাল থেকেই এই অঞ্চলটিতে অবস্থান করছে। এগুলোর মধ্যে অন্যতম হলোঃ চিলখঙ্গলা ঢিবি, গাজামা গুহা এবং গালাগিলগিগ, গোবরগড়াল, দমলামা, গুলামেপাতে এবং বালতিপের প্রাচীন বসতি ইত্যাদি। এছাড়াও এখানে রয়েছে নতুন নতুন স্মৃতি স্তম্ভ যেমনঃ ১৮ শতকের একটি জামি মসজিদ যা খোখ গ্রামে অবস্থিত, এছাড়াও শামখাতখালী গ্রামে রয়েছে ১৮ শতকের একটি মসজিদ এবং  ১৯ শতকের একটি স্নানঘর।

তথ্যসূত্র
---------

1. ↑  "Azeri leader appoints new executive heads in two districts"। BBC Monitoring Central Asia। মে ২৬, ২০০৪। পৃষ্ঠা 1।
2. ↑
3. ↑  Kəngərli rayonu

* Naxçıvan Ensiklopediyası, I cild, Naxçıvan, 2005,
* Kəngərli rayonu məqaləsi. Naxçıvan Muxtar Respublikasının Kəngərli rayonu. Naxçıvan, 2008.
কাঙ্গিলু নৃত্য
**কাঙ্গিলু** বা **কাঙ্গেলু** ভারতের **কর্ণাটক** রাজ্যের **উদুপি** জেলায় বসবাসকারী স্থানীয় সম্প্রদায়ের লোকদের এক বিশেষ তাৎপর্যপূর্ণ ঐতিহ্যবাহী লোকনৃত্য শৈলী। এটি **মন্ডল** সম্প্রদায়ের দ্বারা সম্পাদিত একটি আধ্যাত্মিক নৃত্যশৈলী। কাঙ্গিলু নৃত্যের ঐতিহ্য অনুসারে এটি শুধুমাত্র পূর্ণিমার দিনে প্রদর্শিত হয়। প্রচলিত বিশ্বাস অনুযায়ী রোগ, অশুভ আত্মা ও অন্যান্য নেতিবাচক শক্তিকে দূরে রাখতে এবং শান্তি, সম্প্রীতি ও সম্প্রদায়ের চেতনাকে উজ্জীবিত করতে এই নৃত্য পরিবেশিত হয়। কাঙ্গেলুকে বিশুদ্ধ নৃত্যশৈলীর আখ্যা না দিয়ে একে একটি নৃত্য অভিনয় বলাই শ্রেয়। এটি একটি দলগত নৃত্য এবং ৫ থেকে ১২ জন সদস্য এতে অংশ নেয় যারা প্রত্যেকে একই বেশভূষা পরিধান করে।

ঐতিহ্য
------

অনেকসময় কাঙ্গিলু নৃত্যকে *কাঙ্গিলু কুনিথা* নামেও অভিহিত করা হয়। উদুপির অন্যান্য নৃত্যশৈলীর মতো কাঙ্গিলু হল একটি শক্তিশালী আধ্যাত্মিক নৃত্য যা কেবল প্রশিক্ষিত ব্যক্তিদের দ্বারা প্রদর্শিত হয়। দেবী দুর্গার পূজার মাধ্যমে নৃত্যের সূচনা হয়। খুব ঐতিহ্যবাহী পদ্ধতিতে এই পূজা করা হয়। পূজা শেষ হওয়ার পর নর্তকরা নৃত্য পরিবেশনের জন্য প্রস্তুত হন। ৫ থেকে ১২ জন সদস্য নৃত্য পরিবেশনায় অংশ নেয়। এই ১২ জনের সবাই একই ধরনের বেশভূষা পরেন। ভারী এবং রঙিন পোশাকের সাথে সাথে তারা আকর্ষণীয় রঙ দিয়ে তাদের মুখ চিত্রিত করেন। স্থানীয় লোকেরা এই নৃত্যকে অত্যন্ত সম্মান করে এবং তারা চিরকাল বিশ্বাস করে যে এই লোকনৃত্য তাদের সমস্ত রোগ, অশুভ শক্তি এবং অন্যান্য নেতিবাচক শক্তিকে তাদের থেকে দূরে রাখতে সাহায্য করে। 

নৃত্যানুষ্ঠান চলাকালীন এক ঐতিহ্যবাহী সঙ্গীত বাজানো হয় যাকে কারুঙ্গিলো বলা হয়। অনুষ্ঠানের শেষেও *আতি কালেঞ্জে* নামক এক বিশেষ ঐতিহ্যবাহী সঙ্গীত পরিবেশন করা হয়। অনুষ্ঠান শেষ হওয়ার পরে, স্থানীয় লোকেরা তাদের বাড়ির বাইরে চাল এবং নারকেল রান্না করে ঈশ্বরকে নিবেদন করে। প্রতি বছর গ্রামের মানুষ বিপুল উৎসাহ ও উদ্দীপনার সাথে এই উৎসব পালন করে থাকেন।

কাঙ্গিলু নালিকে
---------------

ভিন্ন লোকমত অনুযায়ী আধ্যাত্মিক ঈশ্বর *কোরাগজ্জা* -কে খুশি করার জন্য এই নৃত্য পরিবেশনা করা হয়।
তুলুনাডু অঞ্চল তার সংস্কৃতি এবং ধর্মীয় বিশ্বাসের জন্য সুপরিচিত। স্থানীয় লোকেরা অনেক আধ্যাত্মিক উপদেবতার উপাসনা করে যার মধ্যে একজন হলেন কোরাগজ্জা। তাকে সকলের মধ্যে সবচেয়ে শক্তিশালী এবং পবিত্র আত্মা হিসাবে মান্য করা হয়। কেউ যখন তাদের জীবনে গুরুতর বিপদের সম্মুখীন হয় বা যখন তাদের নির্দিষ্ট ইচ্ছা পূরণের প্রয়োজন হয় তখন তারা তার কাছে প্রার্থনা করে এবং দেবতাকে নৈবেদ্য প্রদানের প্রতিশ্রুতি দেয়। কোরাগজ্জার উপাসনার জন্য এবং তাকে খুশি করতে কাঙ্গিলু নৃত্য প্রদর্শন করা হয়। এই বিশেষ নৃত্যধারাকে বলা হয় *কাঙ্গিলু নালিকে*।

এই নৃত্যে, কেন্দ্রীয় ভূমিকা কোরাগাজ্জার এবং নৃত্যশিল্পীরা তাকে ঘিরে ছন্দবদ্ধ পদসঞ্চালনে নৃত্য প্রদর্শন করে। কোরাগাজ্জার চরিত্রটি নর্তকদের কেন্দ্রে থেকে তার অদ্ভুত নাচ ও অভিনয়ের মাধ্যমে দর্শকদের বিনোদন প্রদান করে।

তথ্যসূত্র
---------

1. 1 2 3 4 5 6  "kangilu-dance-form-of-udupi"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "About"। *Tulunadu.jigsy.com*। সংগ্রহের তারিখ ২১ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3  "Kangilu-Nalike"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)